proxectonos/corpus_dominio_legal_administrativo_tmp huggingface dataset:
ACORDO do 21 de abril de 2006, da Xunta Electoral da Cámara Oficial de Comercio, Industria e Navegación de Lugo, sobre diversas renuncias.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 10/05/2006

A Xunta Electoral para as eleccións ao pleno da Cámara Oficial de Comercio, Industria e Navegación de Lugo, en sesión que tivo lugar o día 21 de abril de 2006, adoptou os seguintes acordos:
1. Aceptar as renuncias presentadas polos seguintes candidatos:
Grupo 4. Categoría 2.
-Instalaciones y Montajes Eléctricos Rocha, S.L.
-Sabatab, C.B.
Grupo 5. Categoría única.
-Luber, S.L.
-Serafín Ferreiro Abraira.
Grupo 7. Categoría única.
-Transmombus, S.L.
2. Como consecuencia destas renuncias, os candidatos proclamados con data do 24 de marzo de 2006, pertencentes aos grupos e categorías que a continuación se relacionan, non concorrerán ás referidas eleccións, ao ser o seu número igual ou menor ao dos vogais que se van elixir:
Grupo 4. Categoría 2,
Vogais: 3.
-José Sánchez Bergantiños.
-Aurora Carro Páramo.
-Rego Montajes Eléctricos y Telecomunicaciones, S.L.
Grupo 5. Categoría única.
Vogais: 2.
-Grúas Castelao, S.L.
-Empresa Monforte, S.A.
Lugo, 21 de abril de 2006.
Ramón Jesús Cortés Máñez
Presidente da Xunta Electoral da Cámara Oficial
de Comercio, Industria e Navegación de Lugo
RESOLUCIÓN conxunta do 20 de abril de 2006, do Instituto Galego de Consumo e da Consellería de Educación e Ordenación Universitaria, pola que se publica a selección dos premios da fase autonómica do concurso sobre consumo responsable Consumópolis.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 10/05/2006

Por Resolución conxunta do 20 de febreiro de 2006 (DOG nº 39, do 24 de febreiro), a Consellería de Presidencia, Administracións Públicas e Xustiza convocou a fase autonómica do concurso de premios sobre consumo responsable Consumópolis. Vista a proposta do xurado relativa á selección dos traballos presentados, efectuada segundo o disposto na base sétima, polo xurado mencionado na base cuarta da citada resolución conxunta, procede a súa publicación de conformidade con esta. Na súa virtude,
RESOLVEMOS:
Facer pública a selección dos premios concedidos na fase autonómica do concurso sobre consumo responsable Consumópolis que se relacionan no anexo desta resolución conxunta, facendo constar que os clasificados en primeiro lugar en cada unha das categorías representarán a Comunidade Autónoma na fase estatal do concurso.
Santiago de Compostela, 20 de abril de 2006.
Ana María Rúa SoutoLaura Sánchez Piñón
Presidenta do InstitutoConselleira de Educación
Galego de Consumoe Ordenación Universitaria
ANEXO
3º ciclo de educación primaria:
1º Premio. CEIP Mestre Rivera Casás.
Localidade: San Cibrao-Cervo (Lugo).
Alcume do equipo: Rivera Casás.
Título do xogo: Casa e Consumo.
Coordinadora: Leticia Domínguez Rañón.
Puntuación obtida: 7,70.
Contía do premio: 1.000 euros.
2º Premio. CEP Doctor Fleming.
Localidade: Vigo-Pontevedra.
Alcume do equipo: Soere.
Título do xogo: Con.....sumo acierto.
Coordinadora: Luz Díaz García.
Puntuación obtida: 7,68.
Contía do premio: 600 euros.
3º Premio. CEP Doctor Fleming.
Localidade: Vigo-Pontevedra.
Alcume do equipo: Aifre.
Título do xogo: Consumiendo al trote.
Coordinadora: Luz Díaz García.
Puntuación obtida: 7,60.
Contía do premio: 300 euros.
1º ciclo ESO.
1º Premio: IES O Couto.
Localidade: Ourense.
Alcume do equipo: Os Solares.
Título do xogo: Solaris.
Coordinadora: Francisca Vega Mondelo.
Puntuación obtida: 9,41.
Contía do premio: 1.000 euros.
2º Premio: IES O Couto.
Localidade: Ourense.
Título do xogo: Planeta As Catro C.
Alcume do equipo: Escuadrón.
Coordinadora: Francisca Vega Mondelo.
Puntuación obtida: 8,50.
Contía do premio: 600 euros.
3º Premio: IES O Couto.
Localidade: Ourense.
Título do xogo: Consumo escala.
Alcume do equipo: ExpedienteA.
Coordinadora: Francisca Vega Mondelo.
Puntuación obtida: 8.
Contía do premio: 300 euros.
2º ciclo ESO.
1º Premio: IES Antón Losada Diéguez.
Localidade: A Estrada (Pontevedra).
Título do traballo: Consumópolis-Carlos 206.
Alcume do equipo: Carlos 206.
Coordinador: Alfredo Sánchez Gómez.
Puntuación obtida: 8,45.
Contía do premio: 1.000 euros.
2º Premio: deserto.
3º Premio: IES San Rosendo.
Localidade: Mondoñedo (Lugo).
Título do xogo: Xocosol.
Alcume do equipo: Escornabois.
Coordinador: Manuel de Castro Rego.
Puntuación obtida: 7,04.
Contía do premio: 300 euros.
ORDE do 27 de abril de 2006 pola que se autoriza a apertura dos establecementos dedicados á venda de libros, o 17 de maio de 2006, Día das Letras Galegas.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 10/05/2006

Por medio do Decreto 365/1996, do 26 de setembro, reguláronse os horarios comerciais no ámbito da Comunidade Autónoma de Galicia, determinándose no parágrafo segundo da súa disposición adicional que regulamentariamente se poderán regular os horarios comerciais dos establecementos dedicados exclusivamente á venda de produtos culturais, e habilitando na disposición derradeira primeira o conselleiro de Innovación e Industria para ditar as disposicións necesarias para a aplicación, execución e eficacia do devandito decreto.
Con motivo da conmemoración do Día das Letras Galegas, esta consellería considera conveniente autorizar a apertura dos establecementos comerciais dedicados á venda de libros o 17 de maio de 2006, para conseguir con isto a maior difusión, mediante a venda de libros do patrimonio literario galego.
Na súa virtude,
DISPOÑO:
Artigo único.-Autorízanse os establecementos dedicados á venda de libros a abrir o día 17 de maio de 2006, Día das Letras Galegas.
No caso de establecementos que realicen a venda de libros simultaneamente coa doutros produtos, a autorización refírese exclusivamente á venda dos devanditos artigos.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 27 de abril de 2006.
Fernando Xabier Blanco Álvarez
Conselleiro de Innovación e Industria
CORRECCIÓN de erros.-Resolución do 6 de abril de 2006 pola que se fai público o contido do convenio entre o Instituto Galego de Promoción Económica (Igape) e as entidades de crédito para o apoio financeiro aos investimentos das pequenas e medianas empresas de Galicia financiados mediante a liña ICO-PEME 2006.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 05/05/2006

Advertido erro na referida resolución, publicada no DOG nº 73, do 17 de abril de 2006, procede facer a seguinte corrección:
-Na páxina 5.913, anexo I, actividades incentivables convenio Pemes 2006, substitúese polo anexo I, actividades incentivables convenio Igape-ICO 2006, que se une a esta corrección de erros.
ORDE do 17 de abril de 2006 pola que se modifica a autorización do centro privado Landro-Viveiro do concello de Viveiro (Lugo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/05/2006

Examinado o expediente presentado polo centro privado Landro-Viveiro (Lugo), no que solicita que se lle supriman as tres unidades de educación infantil que ten autorizadas na rúa Nicolás Cora nº 60 e se lle autoricen na rúa Alonso Pérez nº 15-17 do concello de Viveiro.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Lugo, quen o remite cos informes correspondentes.
Vistos a Lei 1/1990, do 3 de outubro (BOE do 4 de outubro), de ordenación xeral do sistema educativo; a Lei orgánica 10/2002, do 23 de decembro, de calidade da educación (BOE do 24 de decembro); o Real decreto 1537/2003, do 5 de decembro (BOE do 10 de decembro), polo que se establecen os requisitos mínimos dos centros que impartan ensinanzas escolares de réxime xeral; o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que concorren no expediente os requisitos exixidos nas disposicións vixentes para poder acceder ao solicitado.
Esta consellería, por proposta da Dirección Xeral de Ordenación e Innovación Educativa,
DISPÓN:
Primeiro.-Suprimir as tres unidades de educación infantil que ten autorizadas o centro privado Landro-Viveiro na rúa Nicolás Cora nº 60 e autorizarllas na rúa Alonso Pérez nº 15-17, segundo se especifica no anexo desta orde.
Segundo.-Queda o centro obrigado ao cumprimento da lexislación vixente e a solicitar a oportuna revisión cando teña que modificarse calquera dos datos que sinala esta orde.
Contra esta orde, que esgota a vía administrativa, os interesados poderán interpoñer recurso potestativo de reposición perante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 17 de abril de 2006.
Laura Sánchez Piñón
Conselleira de Educación e Ordenación Universitaria
ANEXO
Provincia: Lugo.
Concello: Viveiro.
Localidade: Viveiro.
Enderezo: rúa Alonso Pérez nº 15-17, para educación infantil; rúa Nicolás Cora nº 60, para educación primaria.
Denominación: centro privado Landro-Viveiro.
Titular: Sociedad Cooperativa Limitada Colegio Landro.
Código do centro: 27013624.
Composición resultante:
Centro de educación infantil: 3 unidades.
Centro de educación primaria: 6 unidades.
CORRECCIÓN de erros.-Resolución do 14 de marzo de 2006, da Dirección Xeral de Relacións Laborais, pola que se dispón o rexistro, o depósito e a publicación, no Diario Oficial de Galicia, do acordo da comisión paritaria do convenio colectivo galego de Centros Especiais de Emprego.
CONSELLERÍA DE TRABALLO — III. OUTRAS DISPOSICIÓNS — 05/05/2006

Advertido erro na Resolución do 14 de marzo de 2006, da Dirección Xeral de Relacións Laborais publicada no Diario Oficial de Galicia número 70, do 10 de abril de 2006, cómpre facer a seguinte corrección:
Na páxina 5.720, onde di: «táboas salariais ano 2006»; debe dicir: «táboas salariais ano 2005».
CORRECCIÓN de erros.-Orde do 19 de abril de 2006 pola que se modifican as bases reguladoras das axudas en réxime de concorrrencia competitiva para a renovación do parque de tractores da Comunidade Autónoma de Galicia e se convocan para o ano 2006.
CONSELLERÍA DO MEDIO RURAL — III. OUTRAS DISPOSICIÓNS — 05/05/2006

Advertidos erros na orde desta consellería do 19 de abril de 2006, publicada no DOG nº 78, do 24 de abril de 2006, pola que se modificaban as bases reguladoras para a concesión das axudas en réxime de concorrencia competitiva para a renovación do parque de tractores da Comunidade Autónoma de Galicia, así como se convocaban para o ano 2006, cómpre facer as seguintes correccións:
Na páxina 6.458 no artigo 2º punto un onde di: «en materia de medio, hixiene e benestar dos animais e da capacidade e competencia profesionais, segundo o establecido na orde desta consellería do 7 de xuño de 2002, modificada por última vez pola Orde do 16 de decembro de 2004», debe dicir: «en materia de medio, hixiene e benestar dos animais e da capacidade e competencia profesionais, segundo o establecido pola Orde do 27 de decembro de 2005».
Na páxina 6.458 no artigo 2º punto dous onde di: «determinadas labouras», debe decir: «determinados labores».
Na páxina 6.458 no artigo 2º punto cinco onde di: «determinadas labouras», debe dicir: «determinados labores».
Na páxina 6.459 no artigo 3º onde di: «labouras», debe dicir: «labores».
Na páxina 6.462, no anexo I, páxina terceira onde di: «orde CPADR do 7 de xuño de 2002», debe
dicir: «orde da Consellería do Medio Rural do 27 de decembro de 2005» e onde di: «orde desta consellería do 7 de xuño de 2002, modificada por última vez pola Orde do 16 de decembro de 2004», debe dicir: «orde desta consellería do 27 de decembro de 2005».
CORRECCIÓN de erros.-Orde do 18 de abril de 2006 pola que se convocan axudas económicas dirixidas ás asociacións e fundacións con fins pedagóxicos e sen ánimo de lucro, legalmente constituídas, para a realización de actividades organizadas co alumnado e coas familias da Comunidade Autónoma de Galicia durante o ano 2006, e se aproban as súas bases reguladoras.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/05/2006

Advertido erro na devandita orde, publicada no DOG nº 81, do 27 de abril de 2006, é necesario efectuar a seguinte rectificación:
Na páxina 6.696, anexo III, apartado 5, incluír dentro da paréntese «transporte» e suprimir a contía máxima «Ata o 10% do total da axuda concedida para cada actividade».
CORRECCIÓN de erros.-Orde do 10 de abril de 2006 pola que se establecen as bases reguladoras que rexerán a concesión de subvencións públicas destinadas a persoas maiores e persoas con discapacidade e se procede á súa convocatoria.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 11/05/2006

Advertidos erros no texto da devandita orde, publicada no DOG nº 79, do 25 de abril de 2006, cómpre facer as oportunas correccións:
1. Na páxina 6.546, no artigo 4º, punto 1.1.c) sobre atención integral en centros para persoas maiores, onde di: «-Atención en centros de día para maiores en situación de gran dependencia: ata 240 euros. -Atención en vivendas comunitarias ou apartamentos tutelados para maiores con alto grao de autovalimento: ata 400 euros», debe dicir: «-Atención en centros de día para maiores en situación de gran dependencia: ata 240 euros mensuais. -Atención en vivendas comunitarias ou apartamentos tutelados, para maiores con alto grao de autovalimento: ata 400 euros mensuais».
2. Na páxina 6.546, no artigo 4º, alínea 2, persoas con discapacidade, no punto 1.a), onde di: «fisioterapia, psicomotricidade e terapia da linguaxe», debe dicir: «atención temperá (menores de 6 anos), fisioterapia, psicomotricidade e terapia da linguaxe».
RESOLUCIÓN do 28 de abril de 2006 pola que se fai pública a ampliación do límite de crédito dispoñible para atender os proxectos pendentes de resolución do Plan de consolidación e competitividade da PEME e os proxectos de mellora competitiva de carácter xeral.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 09/05/2006

Mediante Resolución do 11 de marzo de 2005 (DOG nº 58, do 28 de marzo), publicouse unha actualización das bases reguladoras das axudas do Igape para os programas de apoio á continuidade e mellora competitiva da PEME galega, publicadas mediante Resolución do 13 de xullo de 2001 (DOG nº 142, do 23 de xullo).
Mediante Resolución do 30 de novembro de 2005 (DOG nº 233, do 5 de decembro), incrementáronse en 4.850.000 A os créditos establecidos para a anualidade 2006 publicados mediante Resolución do 4 de xaneiro de 2005, para atender as solicitudes de axuda do Plan de consolidación e competitividade da PEME, e en 2.700.000 A os establecidos para os proxectos de mellora competitiva xeral.
Co obxecto de poder atender os proxectos pendentes de resolver das convocatorias 2001 e 2005 do Plan de consolidación e competitividade da PEME e de mellora competitiva xeral, e de conformidade coas facultades que teño conferidas
RESOLVO:
Facer públicas as seguintes ampliacións de crédito:
Primeiro.-Amplíanse para o exercicio 2006 en 4.250.000 A os créditos establecidos na partida orzamentaria 02.02 11 publicados mediante Resolución do 4 de xaneiro de 2005 e incrementados mediante Resolución do 30 de novembro de 2005, para atender proxectos pendentes das convocatorias 2001 e 2005 do Programa de mellora competitiva de carácter xeral.
Segundo.-Amplíanse para o exercicio 2006 en 250.000 A os créditos establecidos na partida orzamentaria 02.02 11/03/01 publicados mediante Resolución do 4 de xaneiro de 2005 e incrementados mediante Resolución do 30 de novembro de 2005, para atender proxectos pendentes da convocatoria 2005 do Plan de consolidación e competitividade da PEME.
Santiago de Compostela, 28 de abril de 2006.
José Antonio Delgado Arce
Director xeral do Instituto Galego
de Promoción Económica
CORRECCIÓN de erros.-Resolución do 10 de abril de 2006, da Secretaría Xeral de Emigración, pola que se regula a concesión, en réxime de concorrencia competitiva, de axudas a asociacións de inmigrantes e emigrantes retornados para o ano 2006.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 09/05/2006

Advertido erro na resolución antes citada, publicada no Diario Oficial de Galicia nº 77, do 21 de abril de 2006, é necesario facer a seguinte corrección:
-Na páxina 6.333, no artigo 12º letra a), onde di: «orde», debe dicir: «resolución».
CORRECCIÓN de erros.-Resolución do 27 de marzo de 2006 pola que se ordena a publicación do acordo do Consello da Xunta de Galicia do 23 de marzo, polo que se aproba a modificación das relacións de postos de traballo da Consellería de Cultura e Deporte e da Consellería de Innovación e Industria.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 12/05/2006

Advertidos erros na Resolución do 27 de marzo de 2006, publicada no DOG nº 71, do martes 11 de abril de 2006, cómpre facer as oportunas correccións:
-Na páxina 5.748, no parágrafo onde di:
Na páxina 4.931, no centro de destino «OFICINA TURISMO VIGO», o posto «CU.C99.40.401.36560.009.- AUXILIAR ADMINISTRATIVO», pasa a depender da actual Consellería de Innovación e Industria, dun novo centro de destino denominado «OFICINA TURISMO VIGO» que se crea na páxina 13.769 (DOG nº 196, do 7-10-2004), despois do centro de destino «OFICINA DE VIGO», co código «IC.C99.40.401.36560.009», debe dicir:
Na páxina 4.931, no centro de destino «OFICINA TURISMO VIGO», o posto «CU.C99.40.401.36560.010.-
AUXILIAR ADMINISTRATIVO», segue a depender da actual Consellería de Cultura e Deporte e pasa a situarse nun novo centro de destino que se crea antes da «BIBLIOTECA VIGO» denominado «OFICINA LOCAL DE VIGO» co código «CU.C99.40.001.36560.010».
CORRECCIÓN de erros.-Orde do 26 de abril de 2006 pola que se establecen as bases reguladoras e se procede á convocatoria para o ano 2006, en réxime de concorrencia competitiva, de subvencións ás asociacións de comerciantes sen fins de lucro, para actuacións de desenvolvemento equilibrado nos centros comerciais abertos de Galicia e os eixes comerciais das vilas e cabeceiras de comarca, de acordo cos obxectivos fixados no Plan de renovación e mellora do comercio galego.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 12/05/2006

Advertido erro na devandita orde, publicada no DOG nº 87, do luns, 8 de maio de 2006, cómpre facer a seguinte corrección:
-Na páxina 7.336, artigo 4º, punto 1., onde di: «Ano 2006: 62.350.000 euros», debe dicir: «Ano 2006: 2.350.000 euros».
CORRECCIÓN de erros.-Resolución do 24 de abril de 2006 pola que se convoca e regula a concesión de axudas ás corporacións locais para a realización de actividades relacionadas coas oficinas de información aos consumidores para o ano 2006.
INSTITUTO GALEGO DE CONSUMO — III. OUTRAS DISPOSICIÓNS — 16/05/2006

Advertidos erros na publicación da devandita resolución, publicada no DOG nº 84, do 3 de maio, cómpre facer a seguinte corrección:
Na páxina 7.009, artigo 5º, d), onde di: «d) Relación do número de consultas, reclamacións e denuncias atendidas pola OMIC no ano 2006, así como a descrición destas (anexo III)», debe dicir: «d) Relación do número de consultas, reclamacións e denuncias atendidas pola OMIC no ano 2005, así como a descrición destas (anexo III)».
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 24 de abril de 2006 pola que se fixa o prezo de venda ao público de diversas publicacións.
CONSELLERÍA DE SANIDADE — III. OUTRAS DISPOSICIÓNS — 16/05/2006

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público das publicacións editadas polo Servizo Galego de Saúde e que se relacionan no anexo.
2. Este prezo entenderase, de ser o caso, con IVE incluído.
Santiago de Compostela, 24 de abril de 2006.
Mª José Rubio Vidal
Conselleira de Sanidade
ANEXO I
-Estudo sobre poboación drogodependente en situación de emerxencia social: 21 euros.
-Programa e manual de intervención con drogodependentes en situación de emerxencia social: 10 euros.
RESOLUCIÓN do 18 de abril de 2006, da Intervención Xeral da Comunidade Autónoma de Galicia e da Dirección Xeral de Tributos, pola que se acorda a anulación e baixa en contabilidade de todas aquelas liquidacións que se encontren en período executivo e das cales resulte unha débeda pendente de recadar de importe inferior a tres euros.
CONSELLERÍA DE ECONOMÍA E FACENDA — III. OUTRAS DISPOSICIÓNS — 16/05/2006

O artigo 2 da Orde do 22 de decembro de 2005 que desenvolve o artigo 23.5º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia en canto á anulación e baixa en contabilidade de determinadas débedas, prevé a anulación e baixa en contabilidade de todas aquelas liquidacións que se encontren en período executivo e das cales resulte unha débeda pendente de recadar inferior a tres euros.
En virtude do exposto, a Intervención Xeral da Comunidade Autónoma de Galicia e a Dirección Xeral de Tributos teñen a ben establecer o seguinte:
Disposición única.-Anulación e baixa en contabilidade de todas aquelas liquidacións que se encontren en período executivo das cales resulte unha débeda pendente de recadar por importe inferior a tres euros.
Primeiro.-Anularanse e daranse de baixa en contabilidade todas aquelas liquidacións practicadas pola Consellería de Economía e Facenda das cales resulte unha débeda pendente en período executivo por importe inferior a tres euros. Para tal efecto, o Centro Informático para a Xestión Tributaria, Económico-Financeira e Contable (CIXTEC) desenvolverá a aplicación informática que permita a baixa en conta das referidas liquidacións.
Segundo.-Anularanse e daranse de baixa en contabilidade todas aquelas liquidacións practicadas polos órganos da Administración da Xunta de Galicia, dos seus organismos autónomos e entes públicos, cuxa competencia de recadación en período executivo teñan asumido os órganos de recadación da Consellería de Economía e Facenda e das cales resulte unha débeda pendente de recadar en período executivo inferior a tres euros. O Centro Informático para a Xestión Tributaria, Económico-Financeira e Contable (CIXTEC) executará a aplicación informática que permite a baixa en conta das referidas liquidacións. Como resultado do proceso anterior, as delegacións territoriais da Consellería de Economía e Facenda obterán do CIXTEC e remitirán ao respec
tivo órgano que practicou a xestión unha relación das que fosen anuladas de acordo cos criterios establecidos.
Disposición transitoria
As actuacións previstas nesta resolución efectuaranse en relación coas liquidacións das cales resulte unha débeda pendente de recadar en período executivo inferior a tres euros a 31 de decembro de 2005.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 18 de abril de 2006.
Regina Losada Trabada
Directora xeral de Tributos
RESOLUCIÓN do 25 de abril de 2006 pola que se anuncian os actos en conmemoración do Día das Letras Galegas.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 02/05/2006

En execución do plan de actividades da Escola Galega de Administración Pública (EGAP) para o ano 2006, a EGAP anuncia a celebración dos actos en conmemoración do Día das Letras Galegas conforme as seguintes bases:
1. Obxectivos.
A Real Academia Galega dedícalle o Día das Letras Galegas de 2006 a Manuel Lugrís Freire. Por este
motivo, a EGAP, como institución pública galega, súmase á homenaxe deste galego insigne organizando un coloquio sobre a literatura galega no momento actual, así coma unha viaxe de interese cultural polos escenarios nos que se desenvolveu boa parte da vida de Manuel Lugrís Freire.
2. Destinatarios.
No coloquio poderá participar o persoal das administracións públicas e calquera outra persoa interesada. Á viaxe cultural terá acceso só o persoal ao servizo de calquera das administracións públicas de Galicia (ata 40 prazas). No caso de presentárense máis solicitudes que prazas, terá preferencia o persoal da Xunta de Galicia.
A inscrición na viaxe implica a obrigatoriedade de asistir ao coloquio. Para a selección da viaxe cultural terase en conta a data de entrada da solicitude no rexistro xeral da EGAP ou a data do fax, sempre de acordo coa preferencia sinalada no parágrafo anterior.
3. Desenvolvemento.
3.1. Coloquio:
-Data: 16 de maio.
-Hora: de 12.00 a 13.30.
-Lugar: EGAP.
3.2. Viaxe cultural:
-Data: 17 de maio.
Para coñecer o desenvolvemento da viaxe e para todo tipo de información prégase contactar co Servizo de Estudos, Investigación e Publicacións. Teléfono: 981 54 62 39.
4. Inscrición.
As solicitudes, segundo o modelo oficial que figura ao final desta convocatoria, irán dirixidas ao director da Escola Galega de Administración Pública, rúa de Madrid, 2-4, 15707 Santiago de Compostela; e presentaranse no rexistro xeral da EGAP ou por calquera das formas previstas no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común. Admitiranse tamén inscricións por telefax: 981 54 63 30.
As solicitudes deberán entrar no rexistro da EGAP antes das 10.00 h do día 15 de maio.
5. Publicación e notificación da selección.
A confirmación da súa selección poderá obterse chamando por teléfono á EGAP, ao número 981 54 62 39, ou ben consultando a lista de seleccionados, que se exporá no taboleiro de anuncios deste centro e na súa páxina web.
Santiago de Compostela, 25 de abril de 2006.
Antonio Izquierdo Escribano
Director da Escola Galega
de Administración Pública
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
DECRETO 69/2006, do 27 de abril, polo que se dispón que cese José Antonio Quiroga y Piñeyro como presidente do Consello Social da Universidade da Coruña.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 02/05/2006

En virtude do establecido no artigo 10 da Lei 1/2003, do 9 de maio, dos consellos sociais do sistema universitario de Galicia, por proposta da conselleira de Educación e Ordenación Universitaria e en uso das atribucións conferidas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro e logo de deliberación do Consello da Xunta de Galicia na súa reunión do día vinte e sete de abril de dous mil seis,
DISPOÑO:
Artigo único.-Que cese José Antonio Quiroga y Piñeyro como presidente do Consello Social da Universidade da Coruña, agradecéndolle os servizos prestados.
Disposición derradeira
Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, vinte e sete de abril de dous mil seis.
Emilio Pérez Touriño
Presidente
Laura Sánchez Piñón
Conselleira de Educación e Ordenación Universitaria
DECRETO 71/2006, do 27 de abril, polo que se nomea a Ramón Villares Paz presidente do Consello da Cultura Galega.
CONSELLERÍA DE CULTURA E DEPORTE — II. AUTORIDADES E PERSOAL — 02/05/2006

De conformidade co disposto nos artigos 3.1º a) da Lei 8/1983, do 8 de xullo, do Consello da Cultura Galega, e 6.1º do seu regulamento, aprobado polo Decreto 237/2000, do 29 de setembro, por proposta da conselleira de Cultura e Deporte, logo da elección efectuada polo Consello da Cultura Galega no plenario do día 20 de abril de 2006, e tas a reunión do Consello da Xunta de Galicia do vinte e sete de abril de dous mil seis,
DISPOÑO:
Nomear a Ramón Villares Paz presidente do Consello da Cultura Galega.
Santiago de Compostela, vinte e sete de abril de dous mil seis.
Emilio Pérez Touriño
Presidente
Ánxela Bugallo Rodríguez
Conselleira de Cultura e Deporte
DECRETO 70/2006, do 27 de abril, polo que se nomea presidenta do Consello Social da Universidade da Coruña a Felipa Jove Santos.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 02/05/2006

En virtude do establecido nos artigos 7.4º e 17.1º da Lei 1/2003, do 9 de maio, dos consellos sociais do sistema universitario de Galicia, por proposta da conselleira de Educación e Ordenación Universitaria e en uso das atribucións conferidas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro e logo de deliberación do Consello da Xunta de Galicia na súa reunión do día vinte e sete de abril de dous mil seis,
DISPOÑO:
Artigo único.-Nomear presidenta do Consello Social da Universidade da Coruña a Felipa Jove Santos.
Disposición derradeira
Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, vinte e sete de abril de dous mil seis.
Emilio Pérez Touriño
Presidente
Laura Sánchez Piñón
Conselleira de Educación e Ordenación Universitaria
RESOLUCIÓN do 16 de marzo de 2006 pola que se lles concede a distintas entidades bancarias a condición de entidades colaboradoras para a recadación das taxas portuarias e outros ingresos de dereito público.
PORTOS DE GALICIA — III. OUTRAS DISPOSICIÓNS — 17/04/2006

Vista a proposta formulada polo xefe de Servizos Xerais, conformada pola directora, fundamentandose
no Real decreto 939/1995, do 29 de xullo, polo que se aproba o Regulamento xeral de recadación, en vigor desde o 1 de xaneiro deste ano, onde se establece e regula a posibilidade de que os ingresos da xestión recadatoria poderán convirse con entidades de crédito que presten o servizo de caixa e/ou que actúen como entidades colaboradoras, en virtude das facultades conferidas polos artigos 6.3º g) da Lei 5/1994, do 29 de novembro, de creación do ente
público Portos de Galicia, e no artigo 9 h) do Decreto 227/1995, do 20 de xullo, polo que se aproba o seu regulamento, o seu presidente
RESOLVE:
Primeiro.-Autorízase as entidades: Caixa Galicia, Caixanova, BSCH, BBVA, Banco Gallego e Banco Pastor, para actuar como entidades colaboradoras na xestión recadadora das taxas portuarias e outros ingresos de dereito público, con suxeición ao establecido no artigo 18 e demais aplicables do Regulamento xeral de recadación, e ao convenio tipo que se aproba para o seu asinamento.
Segundo.-Os ingresos realizaranse nas contas restrinxidas abertas, tituladas «Portos de Galicia. Conta restrinxida de recadación para taxas e prezos».
Terceiro.-As devanditas entidades colaboradoras, deberán comunicar ao ente público Portos de Galicia o número de identificación das contas abertas.
Contra esta resolución que esgota a vía administrativa poderase interpoñer recurso contencioso-administrativo perante o Xulgado do Contencioso-Administrativo da Coruña que corresponda nun prazo de dous meses contados desde o día seguinte ao da notificación dela ou recurso potestativo de reposición perante este órgano de contratación no prazo dun mes contado desde a mesma data.
Esta resolución producirá efectos xerais desde o día seguinte ao da súa publicación no Diario Oficial de Galicia.
Santiago de Compostela, 16 de marzo de 2006.
Vicente Irisarri Castro
Presidente de Portos de Galicia
CORRECCIÓN de erros.-Resolución do 20 de xaneiro de 2006, da Dirección Xeral de Relacións Laborais, pola que se dispón o rexistro, o depósito e a publicación, no Diario Oficial de Galicia, do convenio colectivo da empresa J.J. Chicolino, S.L.
CONSELLERÍA DE TRABALLO — III. OUTRAS DISPOSICIÓNS — 17/04/2006

Advertido erro na devandita resolución publicada no Diario Oficial de Galicia nº 28, do 9 de febreiro de 2006, é necesario facer a seguinte corrección:
Substituír o texto do artigo 23 do convenio publicado na páxina 1.936, pola redacción seguinte:
«Artigo 23º.-Partes asinantes.
Asinan este convenio dunha parte os delegados de persoal por FITEQA-CC.OO., Ricardo López Triñanes e Ángel López Triñanes e Eulogio Rosales Pazos, delegado de persoal pola CIG, e da outra, na súa calidade de representante da empresa, Juan José Fajardo Piñeiro. Actúa e asina tamén este convenio en calidade de asesora, Pilar Tellado Fernández en representación de FITEQA-CC.OO».
ORDE do 28 de marzo de 2006 pola que se fixa o prezo de venda ao público da publicación Sociedades cooperativas galegas. Normativa autonómica.
CONSELLERÍA DE TRABALLO — III. OUTRAS DISPOSICIÓNS — 17/04/2006

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe preceptivo favorable pola Consellería de Economía e Facenda, esta consellería
DISPÓN:
Artigo único.-O prezo de venda ao público da publicación editada por esta consellería denominada Sociedades cooperativas galegas. Normativa autonómica será de 5,20 A, IVE incluído.
Santiago de Compostela, 28 de marzo de 2006.
Ricardo Jacinto Varela Sánchez
Conselleiro de Traballo
ORDE do 22 de marzo de 2006 pola que se nomean novos membros da Comisión Galega de Laboratorios de Ensaios e Control de Produtos Alimenticios Relacionados co Consumo Humano.
CONSELLERÍA DE SANIDADE — II. AUTORIDADES E PERSOAL — 12/04/2006

O Decreto 14/2000, do 7 de xaneiro, de autorización de laboratorios para a realización de determinados ensaios de control de produtos alimenticios relacionados co consumo humano, regula no seu artigo 1.1º a creación da Comisión Galega de Laboratorios de Ensaios e Control de Produtos Alimenticios Relacionados co Consumo Humano, establecendo a súa composición e funcións nos artigos 4 e 5 respectivamente.
Por medio das ordes da Consellería de Sanidade do 6 de marzo de 2000 e do 25 de xaneiro de 2001 fixéronse públicos, respectivamente, os nomeamentos dos membros da devandita comisión así como dos seus suplentes.
Con motivo dos cambios producidos pola nova estrutura organizativa da Xunta de Galicia, e as consecuentes modificacións na titularidade e no desenvolvemento destes postos, noméanse novos membros da devandita comisión.
Así, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, e a disposición derradeira primeira do Decreto 14/2000, do 7 de xaneiro, de autorización de laboratorios para a realización de determinados ensaios de control de produtos alimenticios relacionados co consumo humano,
DISPOÑO:
Artigo único.-Noméanse como membros da Comisión Galega de Laboratorios de Ensaios e Control de Produtos Alimenticios Relacionados co Consumo Humano, creada por Decreto 14/2000, do 7 de xaneiro, as persoas que se relacionan no anexo.
Santiago de Compostela, 22 de marzo de 2006.
María José Rubio Vidal
Conselleira de Sanidade
ANEXO
Novos membros da Comisión Galega de Laboratorios de Ensaios e Control de Produtos Almenticios Relacionados con Consumo Humano
Pola Consellería de Innovación e Industria:
Vogal: Mª José Teijeiro Dacal, xerente do Instituto Galego de Consumo.
Pola Consellería de Pesca e Asuntos Marítimos:
Vogal: Xosé Manoel Romarís Pais, director xeral do INTECMAR.
Suplente: Cristina Álvarez Álvarez, xefa da Unidade de Microbioloxía do INTECMAR.
DECRETO 59/2006, do 30 de marzo, polo que se derroga o Decreto 288/1994, do 30 de setembro, polo que se crea o Premio das Letras e das Artes de Galicia.
CONSELLERÍA DE CULTURA E DEPORTE — I. DISPOSICIÓNS XERAIS — 11/04/2006

Debido a que o Premio das Letras e das Artes de Galicia cumpriu xa sobradamente os obxectivos
para os cales se creou, e a que na nova época de normalización cultural se fai preciso actuar dun xeito máis anovador e acorde coa nosa realidade creativa actual, o Goberno da Xunta de Galicia considera necesario darlle un novo impulso ao espírito con que se instituíu esta distinción, e reorganizar os recursos que se destinan ao seu mantemento.
Na súa virtude, por proposta da conselleira de Cultura e Deporte, e logo de deliberación do Consello da Xunta de Galicia, na súa reunión do día trinta de marzo de dous mil seis,
DISPOÑO:
Artigo único.-Quedan derrogados os decretos 288/1994, do 30 de setembro, polo que se crea o Premio das Letras e das Artes de Galicia e 286/1995, do 19 de outubro, polo que se modifica o artigo 5 do anterior.
Disposicións derradeiras
Primeira.-Facúltase a conselleira de Cultura e Deporte para ditar as disposicións necesarias para o desenvolvemento deste decreto.
Segunda.-Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, trinta de marzo de dous mil seis.
Emilio Pérez Touriño
Presidente
Ánxela Bugallo Rodríguez
Conselleira de Cultura e Deporte
ORDE do 22 de marzo de 2006 pola que se cesan membros da Comisión Galega de Laboratorios de Ensaios e Control de Produtos Alimenticios Relacionados co Consumo Humano.
CONSELLERÍA DE SANIDADE — II. AUTORIDADES E PERSOAL — 12/04/2006

O Decreto 14/2000, do 7 de xaneiro, de autorización de laboratorios para a realización de determinados ensaios de control de produtos alimenticios relacionados co consumo humano, regula no seu artigo 1.1º a creación da Comisión Galega de Laboratorios de Ensaios e Control de Produtos Alimenticios Relacionados co Consumo Humano, establecendo a súa composición e funcións nos artigos 4 e 5 respectivamente.
Por medio das ordes da Consellería de Sanidade do 6 de marzo de 2000 e do 25 de xaneiro de 2001 fixéronse públicos, respectivamente, os nomeamentos dos membros da devandita comisión así como dos seus suplentes.
Con motivo dos cambios producidos pola nova estrutura organizativa da Xunta de Galicia, e as consecuentes modificacións na titularidade e no desenvolvemento destes postos, césanse algúns dos membros da devandita comisión.
En consecuencia, en virtude das facultades que me confire o artigo 38 de Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, e a disposición derradeira primeira do Decreto 14/2000, do 7 de xaneiro, de autorización de laboratorios para a realización de determinados ensaios de control de produtos alimenticios relacionados co consumo humano
DISPOÑO:
Artigo único.-Cesan como membros da Comisión Galega de Laboratorios de Ensaios e Control de Produtos Alimenticios Relacionados co Consumo Humano, creada por Decreto 14/2000, do 7 de xaneiro, as persoas que se relacionan no anexo.
Santiago de Compostela, 22 de marzo de 2006.
María José Rubio Vidal
Conselleira de Sanidade
ANEXO
Persoas que cesan como membros da Comisión Galega de Laboratorios de Ensaios e Control de Produtos Relacionados con Consumo Humano
Mª Jesús Muñoz Chesa, directora xerente do Instituto Galego de Consumo.
Magdalena Bermúdez de la Puente González del Valle, reponsable de calidade do Centro de Control da Calidade do Medio Mariño.
Juan Maneiro Cadilla, director do Centro de Control de Calidade do Medio Mariño.
CORRECCIÓN de erros.-Orde do 24 de marzo de 2006 pola que se establecen as bases reguladoras e a convocatoria pública para a concesión de subvencións para a produción de curtametraxes en versión orixinal en lingua galega.
CONSELLERÍA DE CULTURA E DEPORTE — III. OUTRAS DISPOSICIÓNS — 11/04/2006

Advertido erro no texto da devandita orde, publicada no Diario Oficial de Galicia nº 65, do luns día 3 de abril de 2006, cómpre facer a seguinte corrección:
Na páxina número 5.143, no artigo 2º, parágrafo dous, onde di: «A axuda máxima por proxecto sitúase nos 12.000 euros», debe dicir: «A axuda máxima por proxecto sitúase nos 15.000 euros».
Na páxina número 5.146, no artigo 12, punto 4, onde di: «Antes do 31 de outubro de 2006», debe dicir: «Antes do 30 de novembro de 2006».
ORDE do 14 de marzo de 2006 pola que se fixan os prezos de venda ao público de diversas publicacións desta consellería.
CONSELLERÍA DE CULTURA E DEPORTE — III. OUTRAS DISPOSICIÓNS — 11/04/2006

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo de emitido o informe favorable pola Consellería de Economía e Facenda, e publicados no Diario Oficial de Galicia.
Para cumprir este mandato, e despois de emitir o preceptivo informe favorable a Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ao público das publicacións editadas por esta consellería que se relacionan no anexo.
2. Estes prezos entenderanse, se é o caso, co IVE incluído.
Santiago de Compostela, 14 de marzo de 2006.
Ánxela Bugallo Rodríguez
Conselleira de Cultura e Deporte
ANEXO
-Suevia Films-Cesáreo González. Treinta años de cine español: 14 A.
-El sonido de la piedra: Actas del encuentro sobre instrumentos en el Camino de Santiago: 16,5 A.
-La construcción de puentes romanos en hispania: 30 A.
-Vida de Santiago el Mayor en el Legendario Húngaro de los Anjou. Magyar Angou Legendárium: 13 A.
-Historia do traxe galego: 6 A.
-Bibliofília de Galicia: 40 A.
-Leopoldo Varela: 17 A.
-Dende Compostela: 6 A.
-Xoana de Castro: 6 A.
-Xesús Vázquez. Not by usura: Historia, leyenda, memoria: 40 A.
-Residentes 05: 6 A.
-Tino Grandío. Pintando coas brumas: 20 A.
-Antonio de Puga: 6 A.
-Artistas con Unicef: 10 A.
-Seis personaxes á procura de autor: 12 A.
-Pilar Díaz Monterroso. A miña terra: 6 A.
-Ollada inglesa, corazón galego: 24 A.
-Congreso José Canalejas e a súa época: 15 A.
-Tino Grandío: 6 A.
-Manuel Moldes: 24 A.
-Congreso sobre Lorenzo Varela: 12 A.
-Lugo arqueolóxico. Casa dos Mosaicos Batitales: 3 A.
-Lugo arqueolóxico. The house of the mosaics. Batitales: 3 A.
-Visitandum est Santos y Cultos en el Codex Calixtinus: 19 A.
-Simposio sobre Antonio Couceiro Freijomil: 6 A-
-Lugo arqueolóxico. Casa de los Mosaicos Batitales: 3 A.
-Pazo de Brandeso: Descrición do fondo documental: 25 A.
-Selección Galega: 3 A.
-Do libro impreso a internet: 6 A.
-Albuns para o reencontro. Ribadavia e os ribadavienses III: 5 A.
-Andrés Gaos: 6 A.
CORRECCIÓN de erros.-Orde do 24 de marzo de 2006 pola que se establecen as bases reguladoras das axudas e subvencións para os programas de escolas obradoiro e casas de oficios, de obradoiros de emprego e de unidades de promoción e desenvolvemento no ámbito da Comunidade Autónoma de Galicia e se procede á súa convocatoria para o ano 2006.
CONSELLERÍA DE TRABALLO — III. OUTRAS DISPOSICIÓNS — 12/04/2006

Advertidos erros na Orde do 24 de marzo de 2006, publicada no DOG nº 64, do venres, 31 de marzo, cómpre facer as seguintes correccións:
-Na páxina 4.965, artigo 9º.3. onde pon: «A duración dos contratos de traballo subscritos co alumnado-traballador non poderá exceder da data de remate do obradoiro de emprego e casas de oficios.», debe substituírse por: «A duración dos contratos de traballo subscritos co alumnado-traballador non poderá exceder a data de remate da escola obradoiro ou casa de oficios.».
-Na páxina 4.965, artigo 10º.4. onde pon: «A duración dos contratos de traballo subscritos co alum
nado-traballador non poderá exceder da data de remate da escola obradoiro ou casa de oficios.», debe substituírse por: «A duración dos contratos de traballo subscritos co alumnado-traballador non poderá exceder a data de remate do obradoiro de emprego.».
DECRETO 62/2006, do 30 de marzo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción de adecuación do ramal de incorporación para conectar a V.G.-4.3. Cambados-Vilagarcía de Arousa co novo acceso ao porto de Vilagarcía de Arousa. Clave PO/04/017.01.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 12/04/2006

Con data do 12 de decembro de 2005 o director xeral de Obras Públicas, por delegación da conselleira de Política Territorial, Obras Públicas e Transportes, aprobou o proxecto de construción de adecuación do ramal de incorporación para conectar a V.G.-4.3. Cambados-Vilagarcía de Arousa co novo acceso ao porto de Vilagarcía de Arousa. Clave: PO/04/017.01.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Transportes, considerándose xustificada a referida declaración pola súa incidencia na seguridade viaria. Xa que a actuación proxectada é unha alternativa ao actual camiño estreito e sen beirarrúas que discorre entre vivendas e que une a V.G.-4.3. Cambados-Vilagarcía de Arousa e o acceso ao novo porto de Vilagarcía de Arousa. O citado acceso estao a realizar o Ministerio de Fomento e é preciso que as obras no ramal de incorporación rematen antes para evitar o forte paso de tráfico polo camiño actual.
En virtude de todo o exposto e en aplicación do artigo 28.2º do Estatuto de Autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo de deliberación do Consello da Xunta de Galicia, na súa reunión do día trinta de marzo de dous mil seis,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construción de adecuación do ramal de incorporación para conectar a V.G.-4.3. Cambados-Vilagarcía
de Arousa co novo acceso ao porto de Vilagarcía de Arousa. Clave: PO/04/017.01.
Santiago de Compostela, trinta de marzo de dous mil seis.
Emilio Pérez Touriño
Presidente
María José Caride Estévez
Conselleira de Política Territorial
Obras Públicas e Transportes
CORRECCIÓN de erros.-Orde do 6 de febreiro de 2006 pola que se publica a convocatoria para a concesión de axudas a conservatorios de música non dependentes desta consellería e de titularidade pública.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/04/2006

Advertido erro na citada orde, publicada no DOG número 38, do 23 de febreiro, cómpre efectuar a oportuna corrección:
No anexo I da orde páxina 2.814, no importe da axuda que se solicita, onde di: «(máximo 54.000 A)», debe dicir: «(máximo 45.000 A)».
ORDE do 24 de marzo de 2006 pola que se modifica a do 20 de decembro de 2005 pola que se regula o procedemento para o reintegro individual de gastos por asistencia a actividades de formación do profesorado non universitario.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/04/2006

Como consecuencia da nova estrutura orgánica da Consellería de Educación e Ordenación Universitaria, aprobada polo Decreto 585/2005, do 29 de decembro, procede efectuar o cambio seguinte:
Artigo único.-Modificación da Orde do 20 de decembro de 2005 pola que se regula o procedemento para o reintegro individual de gastos por asistencia a actividades de formación do profesorado non universitario.
Un. Nos puntos 5, 6.3, 7.1 e 8, a referencia que se fai á «Dirección Xeral de Formación Profesional e Ensinanzas Especiais» cambia á «Dirección Xeral de Ordenación e Innovación Educativa».
Dous. O número dous do punto sexto queda coa seguinte redacción: «Presidenta: subdirectora xeral de Ordenación Educativa».
Santiago de Compostela, 24 de marzo de 2006.
Laura Sánchez Piñón
Conselleira de Educación e Ordenación
Universitaria